# **DECIZIA ETAPEI DE ÎNCADRARE**

**Proiect**

Ca urmare a solicitării de emitere a acordului de mediu adresate de **Județul Sălaj,** sediul în mun. Zalău, Piața 1 Decembrie 1918, nr. 11, jud. Sălaj,înregistrată la APM Sălaj, cu nr. 6769/23.08.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.12.2023, că proiectul: ***Extindere, modernizare și dotare Spitalul Județean de Urgență Zalău (Corp C9),*** propus a fi amplasat în mun. Zalău, str. S.Bărnuțiu, nr. 67-67A, jud. Sălaj, jud. Sălaj,

***nu se supune evaluării impactului asupra mediului.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct.10, lit. b.) *proiecte de dezvoltare urbană , inclusiv construcţia centrelor comerciale şi a parcărilor auto publice* , și pct. 13, lit. a) - *Orice modificări sau extinderi, altele decât cele prevăzute la [pct. 24](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2023-12-17" \l "p-275167933" \t "_blank) din anexa nr. 1, ale proiectelor prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2023-12-17" \l "p-275167869" \t "_blank) sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul online Magazin Sălăjean, afişare si înregistrare anunţ la sediul Primăriei Municipilul Zalau, precum si la sediul si pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Prin proiect se propune:

1. ridicarea nivelului calitativ al actului medical prin modernizarea și extinderea Spitalului Județean de Urgenţă Zalău, județul Sălaj.

2. eficientizarea serviciilor de sănătate din cadrul Blocului Operator, ATI, serviciu de sterilizare, spalatorie si bucatarie al Spitalului Județean de Urgenţă Zalău, județul Sălaj prin achiziționarea de echipamente și dotări.

3. necesarul de energie primară cu cel puțin 20 % mai mic decât cerința pentru clădirile al căror consum de energie este aproape egal cu zero (NZEB) conform orientărilor naționale, ceea ce se va asigura prin certificate de performanță energetică.

Spitalul actual a fost construit conform cerințelor anilor 70-80 pe prototipul spitalelor județene și întrunea conditiile legale de fucționare.

În structură actuala sunt aprobate un număr total de 753 de paturi, repartizate în 15 secţii care au în structură 14 compartimente, precum şi 5 compartimente independente.

Extinderea platoului tehnic spitalicesc se va realiza pe latura de Nord Est a cladirii C9.

Clădirile C1, C2, C3, C4, C5, C6, C10 si C11 au fost propuse spre demolare pentru a fece loc noului corp de cladire ce va avea regimul de inaltime de S+P+4+Eth

Clădirea va avea rolul de platou tehnic pentru intreg complexul spitalicesc și va adăposti următoarele funcțiuni principale:

- Bloc Operator

- Servciu ATI

- Bucătărie

-Cantină

-Spălătorie

-Sterilizare

-Zona administrativă

-Spații de depozitare

Pentru realizarea noului corp de clădire este necesară demolarea următoarelor corpuri de clădiri cu adăpostesc următoarele funcțiuni:

-corp C10 - S. construită la sol:656 mp; S. construită desfășurată:1339 mp; bucătărie și spalatorie-Ds+Pp+1E;

-corp C1 - S. construită la sol:415 mp; S. construită desfășurată:830 mp; S constr. 415 mp, P+1, sediul serviciului jud. de ambulanţă ;

-corp C2 - S. construita la sol:43 mp; S. construită desfășurată:43 mp; S constr. 43 mp, S desf 43 mp, P, depozit produse farmaceutice ;

-corp C3 - S. construită la sol:188 mp; S. construită desfășurată:188 mp; S constr. 188 mp, P, rampă auto acoperită ;

-corp C4 - S. construita la sol:188 mp; S. construita desfășurată:188 mp; S constr. 188 mp, P, rampă auto acoperită ;

-corp C5 - S. construită la sol:41 mp; S. construită desfășurată:41 mp; S constr 41 mp, P, foisor,

-corp C6 - S. construită la sol:185 mp; S. construită desfășurată:185 mp; S constr 185 mp, P, ateliere.

Este necesară demolarea toturor corpurilor din zona centrului de ambulanță pentru a permite extinderea noului corp de clădire ce va cuprinde platoul tehnic al intregului complex spitalicesc.

**Regimul de înălțime clădire propusă:**

Regimul de înălţime pentru aceasta va fi de **S+P+4+Eth**

H max fatada = 27.62 m (fata de CTA)

H max atic = 23.85 m (față de CTA)

Cota ±0,00 = RMN 283.00

**Teren:**

Suprafață teren totală măsurată = **21 648 mp**

Spații verzi = 6202 mp

S. carosabil, alei și trotuare pietonale = 7572 mp

**Construcții existente:**

Suprafete cladiri existente, C7 – Policlinica Sp+D+P+2E+M, C8 – Laborator S+P+2E+M, C9 – Spital S+Ds+P+7E, C11 – Centrala termică + trafo + hidrofor P, C12 – Depozite Ds+P

**SC totală = 4 026 mp**

**SCD totală = 21 920 mp**

**Construcții noi:**

**Suprafete clădire propusă, corp de legatura C9**

**( SC totală = 2 294.64 mp, SCD totală = 10 352.08 mp)**

S. construită SUBSOL = 2155.78 mp (Spatii tehnice – neinclus în calcul POT/CUT)

S. construită PARTER (include și trecerea printre corpuri) = 1155.68+795.83+343.13 = **2 294.64mp**

S. construită ETAJ 1 = 2304.13mp

S. construită ETAJ 2 (include și tunelul de legatură cu corpul existent C3) = 2467.48 mp

S. construită ETAJ 3 = 2304.13 mp

S. construită ETAJ 4 = 981.70 mp

**Suprafete anexe (SC totală = 293.65 mp , SCD totală = 293.65 mp)**

S. construită camere Deșeuri = 164.68 mp

S. construită Stație Oxigen = 98.97 mp,

S. construită Grup electrogen = 15.00 mp

S. construită Post trafo = 15 mp.

**Suprafața Construită Totală, corpuri noi propuse = 2 588.29 mp**

**Suprafața Construită Desfasurată Totală, corpuri noi propuse = 10 645.73 mp**

S. construită Totală =  **4 026 + 1 260 + 2 588.29 = 7 874 mp**

S. construită desf. Totală =  **21 920 + 7 560 + 10 645.73 = 40 126 mp**

**Indicativi urbanistici PROPUSI:**

P.O.T. propus = 36 % (maxim admis 40%)

C.U.T. propus = 1.85 (maxim admis 2.40)

**locuri de parcare = 14 locuri de parcare propuse pe teren.**

**b2) cumularea cu alte proiecte existente şi/sau aprobate: *-*** lucrările necesare realizarii proiectului nu se suprapun cu alta proiecte existente sau planficate în zona;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor privind regimul deşeurilor, aprobată prin Legea nr.17/2023.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciunul din factorii de mediu daca vor fi respectate urmatoarele masuri:

**● pentru factorul de mediu apă:**

- interzicerea spălarii utilajelor în zonele de lucru.

- retragerea utilajelor din zona de lucru, la sfârsitul fiecarei zile de lucru, in vederea evitarii unor situaţii neprevazute;

- verificarea integrităţii şi etanşeitaţii rezervoarelor şi a conductelor de alimentare cu carburant, schimbul de ulei si alimentarea cu motorina a acestora nu se va face decat in locuri special amenajate și de către personal calificat în acest sens

**● pentru facorul de mediu aer:**

- utilajele vor fi periodic verificate din punct de vedere tehnic în vederea creşterii performanţelor și pentru a nu exista pierderi de uleiuri, combustibili, lubrifianți, etc.

- limitarea emisiilor de substanţe poluante provenite de la utilaje constă în folosirea de utilaje şi camioane de generaţie recentă, prevăzute cu sisteme performante de minimizare şi reţinere a poluanţilor în atmosferă

- elaborarea de planuri şi grafice de lucru care să ţină seama de timpii de rulare şi punere în operă a materialelor de acoperire corelându- se programele de lucru ale bazelor de producţie, cu cele ale utilajelor din amplasamentul lucrărilor. De asemenea se va ţine seama de prognoza meteo pentru zona respectiva, eliminându-se astfel posibilitatea rebutării şarjelor de material deja preparat ca urmare a descărcării acestuia şi nepunerii în operă în timp util.

- procesele tehnologice care produc mult praf, cum este cazul umpluturilor de pământ, vor fi reduse în perioade cu vânt puternic sau se va realiza o umectare mai intensă a suprafeţelor.La sfârşitul unei săptămâni de lucru, se va efectua curaţenia fronturilor de lucru, cu care ocazie se vor evacua deşeurile, se vor stivui materialele, se vor alinia utilajele etc.

**● pentru zgomot si vibratii:**

Pentru a se diminua zgomotul generat de sursele menționate anterior și pentru a fi respectate nivelele de zgomot, conform legislației în vigoare, sunt recomandate măsuri de protecție împotriva zgomotului, și anume:

* interzicerea lucrărilor de construcții pe timpul nopții și restricții în timpul orelor de odihnă zilnică, în zonele sensibile (spitale, grădinițe etc.), conform legislației în vigoare la momentul implementarii proiectului;
* evitarea pe cât posibil a traficului utilajelor și vehiculelor prin zonele locuite și utilizarea de rute ocolitoare;
* identificarea structurilor construite vulnerabile amplasate în zona lucrărilor și utilizarea de echipamente sau metode de siguranță;
* etapizarea lucrărilor astfel încât să se evite utilizarea simultană a mai multor utilaje cu nivel acustic ridicat;
* practicarea săpăturii manuale în zonele vulnerabile;
* reducerea vitezei autovehiculelor în zonele sensibile.

**● pentru sol și subsol:**

- stocarea materialelor pe suprafețe betonate;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra condițiilor de viață ale locuitorilor (schimbări asupra calitatii mediului, zgomot, scăderea calității hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Organizare de Șantier**

Execuția lucrărilor se va face numai de către un antreprenor specializat în execuția acestui tip de lucrări. Asigurarea circulațiilor rutiere către șantier se va realiza prin intermediul accesului existent.

Executantul lucrării va lua toate masurile necesare pentru a preveni intrarea sau ieșirea din șantier a persoanelor sau a mijloacelor auto care pot răspândi noroi sau alte deșeuri pe suprafața drumurilor sau a căilor pietonale adiacente și va trebui să îndeparteze imediat astfel de materiale răspândite pe suprafața drumului. Asigurarea utilităților pentru șantier cade în sarcina antreprenorului general.

Executantul lucrării va asigura toalete ecologice și le va menține în condiții de igienă adecvate tot timpul. Executantul lucrării are obligația de a curața la sfârșitul fiecărei zi orice material de construcție sau alt tip de material răspândit.

Exectuantul va lua toate măsurile necesare pentru protecția persoanelor și a mediului. Lucrările propuse nu necesită acțiuni speciale pentru protecția mediului sau a siguranței persoanelor din șantier sau a utilizatorilor clădirii.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 769 din 01.08.2023, emis de Primăria Municipiului Zalău, terenul aparține domeniului public, situat în intravilanul Municipiului Zalău.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum și a celei privind caracterul și mărimea zonelor de protecţie sanitară și hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje și situri importante din punct de vedere istoric, cultural sau arheologic: nu este cazul.

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). si c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

d2) natura impactului: - redusă, pe perioada de execuţie și funcţionare.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

**Proiectul nu intră sub incidenţa OUG nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare și nu se încadrează în art. 48 și 54 din Legea apelor nr. 107/1996, cu modificările și completările ulterioare.**

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Deşeurile rezultate, indiferent de natura lor se vor gestiona în conformitate cu prevederile OUG 92/2021, privind regimul deşeurilor, privind regimul deșeurilor, aprobată prin Legea nr. 17/2023;
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* **Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţie de mediu;**
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţi OUG 92/2021, privind regimul deşeurilor a mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

   Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Anca Horotan